אצטדיון יאן בריידל

אצטדיון יאן בריידל הוא אצטדיון רב-תכליתי בעיר ברוז', בלגיה. האצטדיון בבעלות העירייה המקומית משמש כמגרש הביתי של שתי קבוצות הכדורגל העירוניות: קלאב ברוז' וסרקל ברוז'. בנייתו של האצטדיון הושלמה בשנת 1975 והוא מכיל 29,042 מקומות ישיבה. עד לשנת 1999 היה ידוע המקום בשם "אולימפיהסטדיון" (האצטדיון האולימפי) ובו היו 18,000 מקומות ישיבה. במהלך אירועי יורו 2000 אירח האצטדיון ארבעה משחקים, 3 משחקים בשלב הבתים ואת משחק רבע הגמר בין נבחרת צרפת לנבחרת ספרד.

האצטדיון קרוי על שם יאן בריידל , ממובילי המרד נגד פיליפ הרביעי, מלך צרפת בתחילת המאה ה-14.

קישורים חיצוניים

אצטדיוני כדורגל בבלגיה
ברוז': ספורט